Astrodienst Horscopen - Astrodienst Gastgebruiker u1359797296
24-jul-2017, 11:44 UT/GMT Selebi dalk steeds tronk toe | Maroela Media
Selebi dalk steeds tronk toe
Jackie Selebi word na die Jakaranda-hospitaal vervoer kort nadat hy by sy huis inmekaargesak het. Foto:SAPA
Die voormalige nasionale polisiehoof, Jackie Selebi, se regsverteenwoordigers kon nie daarin slaag om die griffier van die hooggeregshof in Johannesburg te oortuig dat hy te siek is om tronk toe te gaan nie.
Selebi se regspan het Maandagoggend met die griffier van die hooggeregshof in Johannesburg vergader oor of Selebi in die Jakaranda-hospitaal kan aanbly of na ŉ tronk-hospitaal oorgeplaas moet word. Volgens die Times het die griffier ŉ ondersoekbeampte met ŉ lasbrief na die Jakaranda-hospitaal gestuur. Die ondersoekbeampte moet vasstel wat Selebi se toestand is en aan die griffie terugrapporteer wat dan ŉ beslissing sal maak. Selebi het Vrydag by sy huis in Pretoria inmekaargesak nadat hy gehoor het sy appèlaansoek om sy 15 jaar vonnis vir korrupsie ter syde te stel, van die hand gewys is. Intussen berig EWN dat Selebi die afgelope ruk dialise ondergaan het en moontlik ŉ orgaanoorplanting moet kry weens komplikasies met diabetes. Daar is ook berig dat Selebi moontlik ŉ ligte beroerte gehad het. Selebi was veronderstel om binne 48uur by ŉ korrektiewe fasiliteit in Johannesburg aan te meld nadat die hoogste hof van appèl Vrydag sy appèlaansoek van die hand gewys het.
Vermiste man sterf in ongeluk
Ses wat glo Madiba-naam toeplak se saak uitgestel